UBIS ส่งซิกครึ่งหลังปี 65 “เทิร์นอะราวด์” รับออร์เดอร์ลูกค้าจีนแน่น
UBIS ส่งซิกครึ่งหลังปี 65 “เทิร์นอะราวด์”  รับออร์เดอร์ลูกค้าจีนแน่น หลังกลับมาเปิดเมือง พร้อมเล็งขยายตลาดโซนอเมริกาใต้-เหนือ และในเอเชียต่อเนื่อง
UBIS ส่งซิกครึ่งหลังปี 65 “เทิร์นอะราวด์”  รับออร์เดอร์ลูกค้าจีนแน่น หลังกลับมาเปิดเมือง พร้อมเล็งขยายตลาดโซนอเมริกาใต้-เหนือ และในเอเชีย
30 มิ.ย. 2565

นางสาวชุติมา ชุบไธสง รองกรรมการผู้จัดการสายการเงินและบัญชี และเลขานุการบริษัท บริษัท ยูบิส (เอเชีย) จำกัด (มหาชน) หรือ UBIS เปิดเผยว่า บริษัทยังคงกดดันจากต้นทุนการผลิตที่ปรับตัวเพิ่มสูงขึ้นทั้งในส่วนราคาเหล็กและราคาน้ำมันที่อยู่ในระดับสูง ส่งผลกระทบต่อต้นทุนการผลิตของบริษัท ซึ่งมีผลกระทบต่อมาร์จิ้นการผลิตแพคเกจจิ้งของบริษัท โดยเฉพาะกลุ่มกระป๋องที่ได้รับผลกระทบค่อนข้างมาก
อย่างไรก็ตามบริษัทยังคงพยายามควบคุมต้นทุนการผลิตให้ได้รับผลกระทบน้อยที่สุด รวมถึงการลดต้นทุนบางอย่างที่ไม่จำเป็นต่อการผลิต เพื่อทำให้สามารถรักษาต้นทุนได้ในระดับที่เหมาะสม และมีการปรับขึ้นราคาขายให้สอดคล้องกับต้นทุนที่ปรับเพิ่มขึ้น เพื่อทำให้ยังสามารถรักษาระดับมาร์จิ้นได้
ขณะที่ในส่วนของยอดขายในช่วงครึ่งปีหลังของปี 65 คาดว่าจะกลับมาฟื้นตัวขึ้นได้ดีมากขึ้น จากการที่กลุ่มลูกค้าจีนกลับเข้ามาสั่งออเดอร์มากขึ้น หลังจากกลับมาเปิดเมืองอีกครั้ง และบริษัทได้มีการสร้างความสัมพันธ์สัมพันธ์กับลูกค้าชาวจีนเป็นอย่างดีในช่วงที่ผ่านมา และมองว่าแนวโน้มผลการดำเนินงานในช่วงครึ่งปีหลังนี้จะสามารถพลิกกลับมามีกำไรได้
นอกจากนี้บริษัทยังคงมองหากการขยายตลาดใหม่ๆอย่างต่อเนื่อง ซึ่งได้มีการศึกษาการขยายตลาดเพิ่มเติมออกไปในโซนอเมริกาใต้ และอเมริกาเหนือ โซนแอฟริกา และประเทศอื่นในเอเชีย ที่ยังเห็นการเติบโตของการบริโภคที่ปรับตัวเพิ่มสูงขึ้นต่อเนื่อง